#গুরুগ্রাম: যৌন নিগ্রহে বাধা দেওয়াতেই খুন হতে হল রায়ান ইন্টারন্যাশনাল স্কুলের দ্বিতীয় শ্রেণির ছাত্রকে। জেরায় খুনের কথা স্বীকার করেছে স্কুলবাসে কন্ডাক্টর অশোক কুমার। গতকাল সুযোগ বুঝে বাথরুমে অপেক্ষা করছিল সে। টার্গেট ছিল যে কোনও স্কুল শিশু। ঘটনাচক্রে তার জালে পড়ে যায় দ্বিতীয় শ্রেণির পড়ুয়া। তাকে যৌন নিগ্রহ করতে গেলে বাধা পায় অশোক। তখনই রাগে হাতে থাকা ছুরি দিয়ে তার গলা ও ডান কান কেটে দেয় অশোক কুমার। এদিকে ঘটনার পর আজও উত্তপ্ত গুরুগ্রামের রায়ান ইন্টারন্যাশনাল স্কুল চত্ত্বর। স্কুলের বিরুদ্ধে অব্যবস্থার অভিযোগ তুলে বিক্ষোভে সরব অভিভাবকরা। ধৃতের কঠোর শাস্তির দাবিতে পুলিশ কমিশনারের দ্বারস্থ নিহত শিশুর বাবা।